El govern espanyol ha rebutjat la petició de la Generalitat d'incorporar metges xinesos amb experiència en el coronavirus en hospitals catalans per combatre la pandèmia, segons ha informat El País i ha confirmat. El Departament de Salut volia reclutar sanitaris de l'hospital Tongren de Pequín però el Ministeri d'Exteriors ha denegat la sol·licitud al·legant "dificultats d'encaix amb les modalitats d'exercici de la medicina a Espanya".La Generalitat va fer la sol·licitud el 2 d'abril davant l'increment de pacients greus de coronavirus. El pla del Govern era assumir les despeses del viatge i l'estança dels sanitaris, i demanava al Ministeri d'Exteriors que fes les gestions diplomàtiques corresponents per facilitar els tràmits administratius per accedir al permís de residència, de treball, i als visats pertinents. Segons El País, el "no" del govern espanyol es va produir per via telefònica i recordant al Govern que no havia utilitzat la borsa de treball de Sanitat.En la mateixa línia, la consellera de Salut, Alba Vergés, va demanar a principis d'abril que el Ministeri de Sanitat convalidés els títols dels metges cubans, ni que fos de forma temporal, per poder treballar a Catalunya en la lluita contra el coronavirus, perquè "de forma temporal se'ls pugui contractar segons la seva formació".

Mostra el teu compromís amb NacióDigital.

Fes-te subscriptor per només 5,90€ al mes, perquè és el moment de fer pinya.

Fes-te subscriptor